सनत्कुमारजी कहते है – महर्षे ! वह बलिपुत्र बाण निश्चय ही शिवजी की माया से मोहमें पड़ गया था, इसीलिये उसने मुक्ति प्रदान करनेवाले दुराराध्य महेश्वर को पाकर भी ऐसा वर माँगा | तब ऐश्वर्यशाली भक्तवत्सल शम्भू उसे वह वर देकर पुत्रों और गणों के साथ प्रेमपूर्वक वहीँ निवास करने लगे | एक बार बाणासुर को बड़ा ही गर्व हो गया | उसने तांडवनृत्य करके शंकर को संतुष्ट किया | जब बाणासुरको यह ज्ञात हो गया कि पार्वतीवल्लभ शिव प्रसन्न हो गये हैं, तब वह हाथ जोडकर सिर झुकाये हुए बोला |